# Z á p i s n i c a

# zo zasadnutia obecného zastupiteľstva v Abraháme, ktoré sa uskutočnilo dňa 18. februára 2014 na Obecnom úrade v Abraháme

**Prítomní:** podľa prezenčnej listiny 7 poslancov

Ďalej boli prítomní: Mgr. Mária Tomovičová, kontrolórka, Zita Hričová, ekonómka, Milan Siska, p. Vittek, investor nájomných bytových domov

**Program:** podľa pozvánky

**Zapisovateľ**: Anna Klementová

**Overovatelia**: Ing. Lukáš Kopáčik, Ing. Jana Takáčová

**Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva, privítal všetkých prítomných a oznámil, že na zasadnutí je prítomných 7 poslancov a  zasadnutie je uznášaniaschopné.**

Starosta predložil program zasadnutia, navrhol prerokovať najskôr bod 6 a potom bod 5 s čím poslanci súhlasili.

Hlasovanie: za 7 poslancov, proti 0, zdržal sa 0.

**2.** **Starosta určil vyššie uvedeného zapisovateľa a overovateľov zápisnice**.

**3**. **Návrhová komisia bola schválená v zložení:**

František Ivančík, Milan Janík, Peter Čambál

Hlasovanie: za 7 poslancov, proti 0, zdržal sa 0.

**4. Kontrola plnenia uznesení z predchádzajúceho zasadnutia.**

Uznesenia z predchádzajúceho zasadnutia boli splnené, až na uznesenie C/1, ktoré je v štádiu riešenia

**5. Prejednanie postupu prípravy nájomných zmlúv - nové domy**

p. Vittek informoval poslancov OZ o zmenách, ktoré nastali v dofinancovaní bytových domov jednotlivými záujemcami. Záujemci o bytové domy budú pozvaní dňa 20.2.2014 na Obecný úrad v Abraháme, kde im zástupcovia banky navrhnú vhodný spôsob dofinancovania nájomných bytových domov.

**6. Interpelácie občanov, organizácií a poslancov**

Milan Siska informoval poslancov OZ o finančnom zúčtovaní obecnej zabíjačky:

Príjmy z predaja 984,57 Eur, výdavky 745,72 Eur. Rozdiel bude použitý na financovanie ďalších kultúrnych a spoločenských akcií v priebehu roka

Starosta obce zároveň poďakoval všetkým, ktorí sa zabíjačky zúčastnili za vykonanú prácu.

**7. Čerpanie rozpočtu za rok 2013.**

Poslanci obdržali čerpanie rozpočtu v písomnej forme v predstihu mailovou poštou. Predsedkyňa finančnej komisie Anna Klementová a ekonómka Zita Hričová k jednotlivým prekročeným položkám podali vysvetlenie.

Poslanci OZ zobrali čerpanie rozpočtu za rok 2013 na vedomie.

**8. R ô z n e**

**Starosta obce informoval poslancov o predložených žiadostiach:**

- MŠ Abrahám predložila žiadosť o riešenie personálnych problémov v MŠ a ŠJ MŠ.

- MŠ Abrahám predložila žiadosť o dovolenie zakúpiť učebné pomôcky z príspevku na výchovu a vzdelávanie

- Marian Slabej, trvale bytom Bratislava – žiadosť o odpustenie platenia poplatku za smeti – OZ žiadosť zamieta v zmysle VZN o komunálnom odpade

- Miroslava Sukupčáková, Abrahám 444 – žiadosť o vrátenie finančného daru – odstúpenie od zmluvy – OZ súhlasí

- Kynologický klub Abrahám – žiadosť o príspevok na činnosť kynologického klubu Abrahám – OZ súhlasí s poskytnutím príspevku

**Informácie starostu**

Starosta obce informoval poslancov OZ o:

* Cenovej ponuke na vypracovanie projektovej dokumentácie na stavebné povolenie nadstavby a renovácie bytového domu súp.č. 144 – budova zdravotného strediska.
* Rozhodnutí OÚ Galanta, odbor cestnej dopravy a pozemných komunikácií ohľadom výrubu stromov pri ceste do Hoste a Malej Mače.
* Vyjadrení OÚ Galanta, odbor starostlivosti o životné prostredie a vydaní stanoviska k PD stavby DS Abrahám TS 0701-003-VNK, TS, NNK na parcele č. 42/2 Abrahám.
* Zaslaní podkladov OZ Aquila Abrahám z konferencie „Park Abrahám“ zo dňa 22.1.2014.
* Možnom riešení výstavby Hasičskej zbrojnice a predložil poslancom OZ náčrt riešenia.

**U z n e s e n i e**

zo zasadnutia Obecného zastupiteľstva v Abraháme dňa 18.2.2014

**A.**

**Obecné zastupiteľstvo berie na vedomie**

1. Informácie starostu obce uvedené v bode 8.
2. Čerpanie rozpočtu obce za rok 2013.

**B.**

**Obecné zastupiteľstvo schvaľuje**

1. Program zasadnutia obecného zastupiteľstva.
2. Návrhovú komisiu v zložení: František Ivančík, Milan Janík, Peter Čambál
3. Odpredaj pozemkov v prospech majiteľov nájomných bytových domov v kat. území obce Abrahám v zmysle zákona o majetku obce č. 138/1991 a v zmysle VZN o majetku obce Abrahám č. 3/2011.
4. Zverejnenie zámeru na odpredaj pozemkov pod jednotlivými bytovými domami majiteľom bytových domov. Ide o parcely číslo:

443/24,443/25,443/26,443/28,443/29,443/30,443/32,443/33,443/34,443/35,443/36,443/38,443/39, 443/40,443/42,443/43 zamerané geometrickým plánom vypracovaným Geodet s.r.o, Jozef Čík Hoste č. 9 925 45, overila Správa katastra Galanta pod. č. 1445/2013.

Hlasovanie: za 7 poslancov, proti 0, zdržal sa 0.

Zapísala: Anna Klementová

Ing.Lukáš Kopáčik ............................................

Ing. Jana Takáčová ............................................

**Ing. Igor Németh, starosta obce Abrahám**